Frenkie

Adnan Hamidović (Bijeljina, 31. maja 1982), poznat pod umjetničkim imenom Frenkie, bosanskohercegovački je hip-hop  muzičar. Teme prisutne u njegovoj muzici često se tiču političke situacije u Bosni, kao i tradicionalnih hip-hop tema kao što su battle rapping i pop kultura.

 Biografija 
Rođen je 31. maja 1982. u Bijeljini, gdje je živio do 1992. Nakon izbijanja rata seli se s porodicom u Njemačku, gdje je živio do 1998. Prve korake u hip-hop kulturi je napravio upravo u Njemačkoj, gdje je prvi put čuo hiphop i počeo se baviti grafitima. Tamo je počeo pisati i prve tekstove koji su tad još bili na njemačkom jeziku. Za sebe kaže da je njemački hip-hop dosta uticao na njegov stil repanja danas. Tek 1999. s početkom emisije FM Jam na radiju Kameleon upoznaje Emira i Erola koji su tada skupa vodili tu emisiju, gdje će nastati prvi demo-snimci u podrumu Radija Kameleon.

 Disciplinska komisija 
Prva uspješna ekipa mu je bila Disciplinska Komisija koja se skupila 1999. u Tuzli. Uz Frenkija, činili su je Edo Maajka, Casper, Hamza, Koma, DJ Emir i Erol. Poslije toga je uslijedilo nekoliko demo-snimaka koji su također rađeni u Radiju Kameleon. Nakon kraćeg vremena Edo Maajka objavljuje svoje dvije pjesme koje će mu donijeti ugovor kod Menarta: Mahir i Alma i Minimalni rizik.

Nakon snimanja svog prvog albuma Edo dobija dosta ponuda za koncerte i kreće na velike turneje širom cijele bivše Jugoslavije. Frenkie se pridružuje Edi na svakom koncertu kao drugi pjevač. Frenkija je publika upamtila po njegovoj energičnosti i brzini. On nastavlja rad sa komisijom i paralelno s time počinje i snimati svoje prve solo stvari.

 Prvi album 
Na ljeto 2005. Frenkie izdaje svoj prvi album pod imenom Odličan CD koji je dobio veoma dobre ocjene od publike, ali i kritičara. Frenkijeve tekstove kritičari porede sa anarho-punkom. Najbolja i najslušanija stvar sa prvog CD-a je Hajmo ih rušit koja je često bila na prvim pozicijama radio top lista. Za tu pjesmu je dobio Davorina za najbolju vokalnu saradnju. Pored Davorina, osvojio je Zlatnu Kooglu za najboljeg novog izvođača 2005.

Godine 2006. priključuje se aktivističkom pokretu DOSTA!, prisustvuje demonstracijama i odlučuje snimiti album pod nazivom "DOSTA!". Cijeli album je snimljen za manje od 20 dana. Svi prihodi od prodaje su utrošeni na promoviranje pokreta. Taj album je snimio sa mladim producentom iz Brčkog, pod scenskim imenom King Mire. Striktno je napravljen za bh. tržište i ne može naći nigdje van granica BiH.

Dana 10. septembra 2019. Frenkie je imao javnu tribinu na kojoj je predstavio svoju novu knjigu Koraci; održana je u čitaonici Gradske biblioteke u Zenici, kao dio četvrtog dokuMfesta (jedinog bosanskohercegovačkog festivala primarno muzičkih dokumentaraca).

Najavio je novi album pod nazivom 20/20 (napravljen u saradnji sa Kontrom i Indigom i radio u Red Bull Music Studios u Los Anđelesu / Red Bull Camp Stewart) 8. novembra 2019. s datumom objavljivanja 20. decembra 2019. kojim se obilježava 20 godina postojanja FM JAM-a. Album 20/20 ima 12 pjesama, nekoliko spotova i kratki dokumentarac, i treći je zajednički projekat Kontre i Indiga  sa Frenkiejem—prva dva su Berlin i Tokio. Mastering albuma uradio je James Musshorn, a studijski inženjer je bio Henry D'Ambrosio; snimanje je završeno 1. oktobra 2019. Polazak za Sjedinjene Države je bio 8. septembra 2019. iz Španije, gdje je ekipa, u Lloret de Mar, održali svoj prvi koncert u Španiji. Taj dan je opisan kao početak projekta novog albuma.

U maju 2024. objavio je album Manifest kojim se nakon izleta u rege vratio hip hop zvuku. Album sadrži 11 pjesama.

 Diskografija 
+Studijski albumiGodinaNaziv albumaIzdavačSinglovi2005.Odličan CDMenart/Fmjam"Raise", "Bruce Lee Rap"2007.Povratak CiganaMenart/Fmjam"Povratak cigana", "Ja ne znam", "Prepoznaj"2009.ProtuotrovMenart/Fmjam"Tebi", "Haj to"2012.TroyanacMenart/Fmjam2014.DNAFmjam2015.Re-ExperienceMenart2016.PutanjaFmjam/Universal Music2017.EgzilUniversal Music2019.20/20Universal Music2021.Stari FrenkieSamostalno izdanje2024.Manifest
+Kompilacije, regionalni, EP i drugi albumiGodinaNaziv albumaIzdavačSinglovi2006.DOSTA! Menart/Fmjam"Mr. Policeman", "Rat savezu"2008.Pokreni seMenart/Fmjam"Pokreni se"2010.Featuring mixtapeMenart/Fmjam2011.Diversidad - The Experience Album

Filmografija
Documentarci
Who the Fuck is Frenkie (izašao sa albumom Protuotrov, 2009) 
Soul train (2015)

 Također pogledajte 

 FMJAM
 Edo Maajka

 Reference 

 Vanjski linkovi 

Kategorija:Rođeni 1982.
Kategorija:Bosanskohercegovački muzičari
Kategorija:Biografije, Bijeljina
Kategorija:Živi ljudi